b"\n_START_ARTICLE_\nDet kongelige r\xc3\xa5d (Storbritannia)\n_START_PARAGRAPH_\nDet kongelige r\xc3\xa5d (offisielt Her Majesty's Most Honourable Privy Council) er et r\xc3\xa5dgivende organ (geheimer\xc3\xa5d) for den britiske monarken. R\xc3\xa5det var tidligere en mektig institusjon, men har n\xc3\xa5 overveiende seremonielle oppgaver. Det meste av r\xc3\xa5dets myndighet ligger n\xc3\xa5 i en av komiteene, Det britiske kabinettet. R\xc3\xa5det innehar ogs\xc3\xa5 juridisk myndighet, delegert til Juridisk komit\xc3\xa9.\n_START_SECTION_\nJudisiell komit\xc3\xa9\n_START_PARAGRAPH_\nDen judisielle komit\xc3\xa9 ved Det kongelige r\xc3\xa5d er en av de \xc3\xb8verste domstolene i Storbritannia, ved siden av Overhuset. Den fungerer ogs\xc3\xa5 som h\xc3\xb8yeste domstol for britiske oversj\xc3\xb8iske territorier og kronbesittelser, samt enkelte medlemsstater i Samveldet. Kj\xc3\xa6rem\xc3\xa5l til komiteen adresseres til Dronningen i R\xc3\xa5d (Her Majesty in Council), som s\xc3\xa5 remitterer saken til Juridisk komit\xc3\xa9 for \xc2\xabanbefaling\xc2\xbb. I republikker rettes kj\xc3\xa6rem\xc3\xa5let direkte til komiteen. Tidligere ga komiteen enkeltanbefalinger, men siden 1960-tallet har det blitt \xc3\xa5pnet for dissenterende uttalelser."